text: বিন্নাগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর এবং বৃহত্তর শিলিগুড়ি নগরের অংশ৷
  
  ভুগোল
  বিন্নাগুড়ি জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি ফুলেশ্বরী নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷
  
  জনতত্ত্ব
  ২০১১ খ্রিষ্টাব্দের ভারতের জনগণনা অনুসারে বিন্নাগুড়ি জনগণনা নগরের জনসংখ্যা ৫৮৮৪০ জন, যার মধ্যে ৩০২৫৮ জন পুরুষ ও ২৮৫৮২ জন নারী৷ প্রতি হাজার পুরুষে ৯৪৫ জন নারী৷ ৬ বছর অনুর্দ্ধ ৮১৭২ জন শিশু, যা সমগ্র জনসংখ্যার ১৩.৮৯ %৷ ৬ বছরোর্দ্ধ জনসংখ্যার ৬৭.৩৬% অর্থাৎ ৩৪১৩০ জন সাক্ষর৷ পুরুষ সাক্ষরতার হার ৭৪.৩৪% এবং নারী সাক্ষরতার হার ৫৯.৯৪%, যা রাজ্যের গড়ের থেকে কম৷
  
  পরিবহন
  শহরটি ২৭ নং জাতীয় সড়কের নিকটে অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়ক ও রেলপথে যুক্ত৷ নিকটবর্তী রেলস্টেশনদুটি হলো নিউ জলপাইগুড়ি জংশন রেলওয়ে স্টেশন এবং আমবাড়ি ফালাকাটা রেলওয়ে স্টেশন৷
  
  তথ্যসূত্র
  
  বিষয়শ্রেণী:জলপাইগুড়ি জেলার শহর
title: বিন্নাগুড়ি, রাজগঞ্জ